Franziska Carlsen

Franziska Antoinette Hilleborg Carlsen (Gammel Køgegård, Køge, 1817ko azaroaren 13a – Vallø gaztelua, Stevns, 1876ko otsailaren 28a) daniar idazlea izan zen, batez ere tokiko historia eta folklorearekiko interesa zuena. Interes historikoko piezen bildumagilea ere izan zen.

 Bizitza 
Køge ondoko Gammel Køgegården jaioa 1817ko azaroaren 13an, Franziska Antoinette Hilleborg Carlsen Christen Rasmus Carlsen (1777-1818) finka jabearen eta bere emazte Else Margrethe Nyhuusen (1792-1857) alaba zen. Neba bat eta ahizpa bat zituen guitxienez: Hans Rasmussen Carlsen (1810-1887) eta Marie Toft (1813-1854). Bere ahizpa Mariek Rønnebæksholm etxaldea jaso zuen lehen senarra hil ondoren. Franziskak Rønnebæksholm etxaldean eta Vallø gazteluan eman zuen bizitza gehiena. Gaztea zela, tokiko historiarekiko interes berezia garatu zuen eta historia dokumentatzeko materiala biltzen hasi zen.

1861ean, Noget om og fra Rønnebæk Sogn med Rønnebæksholm argitaratu zuen, literatura topografikoari egindako ekarpen aitzindaria, tokiko abestiak, kondairak eta jaiei buruzko kontakizunak biltzen zituena. Gammel Køgegårdeko eta inguruko historia zehatz eta ondo ikertu zuen. Efterretninger om Gammelkjøgegaard og omegn idazlanaren lehen liburukia 1876an argitaratu zen, egilearen heriotzaren ostean, eta bigarrena, berriz, bi urte geroago. Om Helgene, som Kirker og Stiftelser i Kjøge og Omegn have været indviede til idazlana Ny kirkehistorie, Samlinger liburuaren bosgarren eta seigarren liburukian argitaratu zen. Køge-ren historia dokumentatzeko hainbat ikerketen emaitzak ere argitaratu zituen. Elizako kontuetan eta tokiko politikan aktiboki parte hartu zuen.

1876ko otsailaren 26an istripu zerebrobaskular bat izan zuen, eta bi egun geroago hil zen. Gammel Køgegårdeko Claras hilerrian hobiratuta dago.

 Lanak 

 Noget om og fra Rønnebæk Sogn med Rønnebæksholm (1861)
 Om Helgene, som Kirker og Stiftelser i Kjøge og Omegn have været indviede til (1871-1872)
 Efterretninger om Gammelkjøgegaard og omegn (hil ostekoa, bi liburukitan, 1876-1878)

 Erreferentziak 

 Kanpo estekak 

Kategoria:Danimarkako idazleak
Kategoria:Danierazko idazleak
Kategoria:XIX. mendeko emakume idazleak
Kategoria:Emakume historialariak
Kategoria:Emakume folkloristak
Kategoria:Bildumagileak
Kategoria:Istripu zerebrobaskularrak hildakoak